Lav et referat af nedenstående tekst:

Tekst:
For Anni Philipsen på 73 år var det noget af en skuffelse, da hun læste beskeden på skiltet foran Aalestrup Lægehus. Hun er en af de borgere, der er risikogruppe for at blive alvorligt syg af både corona og influenza, fordi hun har diabetes. Derfor havde en sygeplejerske opfordret hende til at få influenzavaccinen i år. Men det viste sig ikke at være muligt. - Jeg er kørt herned for at få den vaccine, og så står der her udenfor, at man ikke kan få den. Det er rigtig træls, siger Anni Philipsen. Artiklen fortsætter under videoen Mange er gået forgæves Fra 1. oktober har været muligt at blive vaccineret hos lægen og landets apoteker. Men allerede nu er man løbet tør for influenzavacciner i Aalestrup Lægehus. Det fortæller læge Jørgen Christensen. - Vi slap op for to dage siden. Vi har ikke haft noget siden. Vi har mange, der går forgæves, for vi plejer jo at vaccinere i oktober og november. Den store efterspørgsel og heraf mulige mangel på vacciner betød, at Sundhedsstyrelsen til allerede fredag 9. oktober til henstillede kun at vaccinere folk i risikogruppen, fordi der allerede nu er brugt en stor del af vaccinebeholdningen. Hos lægerne i Aalestrup har det konsekvenser for en del borgere. - Nu mangler vi vacciner til vores kroniske patienter. Kræftpatienter, immunsvækkede og kronisk syge. Og som det er lige nu, kan vi ikke få nye vacciner lyder meldingen fra Jørgen Christensen, der har arbejdet i Aalestrup Lægehus i 36 år. Vacciner på lager skal fordeles Statens Serum Institut har købt 1,6 mio vacciner ind til denne sæson, og de oplever stor efterspørgsel på influenzavaccinen. Lige nu er der 150.000 vacciner tilbage på lager, som skal fordeles rundt om i landet. I Lægehuset i Aalestrup gik mange borgere forgæves torsdag, hvor det var planen, at der skulle have været åbent for influenzavaccinationer. - Patienterne bliver vrede, frustrerede og utilfredse. De er jo bange. De er nervøse i den her tid, for de vil gerne have vaccinen, fortæller lægesekretær Helle Kristensen, der har måtte afvise mange borgere i løbet af torsdagen. Lægehuset i Aalestrup henviser til steder som apoteket og Ældresagen, som tilbyder at vaccinere risikogrupper. Læge Jørgen Christensen håber, at der snart kommer flere vacciner. - Influenzaen er jo ikke kommet endnu, så vi har god tid.  Hvis vi får vaccinationer inden for et par uger, så kan vi redde situationen. For to tage siden var der udsolgt af vacciner, men nu forlyder det, at vi kan bestille flere i uge 43 eller 44. Statens Serum Institut oplyser, at der arbejdes på at skaffe flere doser, men at det er vanskeligt, da efterspørgslen i hele verden er stor.v73-årige Anni Philipsen måtte i dag køre hjem uden at blive vaccineret med uvished om, hvornår det kommer til at ske. - Jeg må på apoteket eller vente til uge 44. Apotekerforeningen meldte onsdag, at de på 14 dage har vaccineret 120.000, hvilket er svarende til antallet man normalt vaccinerer på et helt år. Heller ikke for Apotekerforeningen er det p.t. muligt at bestille flere vacciner hjem.

Referat:
Som konsekvens af coronaepidemien er mange blevet vaccineret mod influenza siden det blev muligt 1. oktober. I fredags meldte Sundhedsstyrelsen ud, at man opfordrer til kun at vaccinere borgere, der er i risikogruppe - for at undgå at løbe tør for vacciner. Men det er allerede sket i Aalestrup Lægehus.